તો મહાભારતમાં ધર્મરાજ યુધિષ્ઠિરનું એ ઐતિહાસિક કથન "વયમ્ પંચાધિકમ્ શતમ્ (જ્યારે પાંડવોના દ્વેષી પિતરાઈ ભાઈ દુર્યોધનને ગંધર્વો ઉઠાવી જાય છે, એ ખબર ભીમે રાજી થઈને યુધિષ્ઠિરને આપ્યા ત્યારે; યુધિષ્ઠિરે નાનાભાઈ ભીમને લાગણીપૂર્વક જણાવ્યું : "આપણે ભલે પાંચ વિરુદ્ધ એકસો લડતાં હોઈએ, પરંતુ બહારનાઓ માટે આપણે ૫+૧૦૦ - પાંડવો+કૌરવો-એક છીએ ! માટે તું તત્કાળ આપણા ભાઈ દુર્યોધનને છોડાવી લાવ ! યુદ્ધિષ્ઠિરના ઉપરોક્ત પ્રેરક કથન ‘વયમ્ પંચાધિકમ્ શતમ્ને ઉલટાવીને કોંગ્રેસ-જેડીએસે લોકશાહીની લાજશરમ છોડીને ઉચ્ચાર્યું છે કે : ‘વયમ્ શતાધિકમ્ શઠમ્ !’ - અમે કર્ણાટકનાં જનાદેશનું અપહરણ કરી અપવિત્ર-મૈત્રીકરાર કરીને જાહેર કરીએ છીએ કે : "અમે એકસોથી વધુ ૭૮+૩૭ = ૧૧૫ શઠ છીએ !